《清明泛舟》
宋代·郑伯英

风雨连朝忽转晴，天还着意作清明。
簿书共了公家事，尊酒聊酬我辈情。
花却馀寒红尚瘦，柳融初日黛犹轻。
一年春事才如许，又作明朝祓禊行。

作者简介：郑伯英（一一三○～一一一九二），字景元，号归愚翁，永嘉（今浙江温州）人。与兄伯熊齐名，人称大郑公、小郑公。孝宗隆兴元年（一一六三）进士，调秀州判官，自度不能俯仰於时，遂以亲辞，终身不复仕。光宗绍熙三年卒，年六十三。有《归愚翁集》，已佚。事见《水心集》卷一二《归愚翁文集序》、卷二一《郑景元墓志铭》。